Accident pe Valea Bistrii, în Apuseni. Au fost implicați doi șoferi foarte tineri. Un șofer de 18 ani a fost rănit, după ce a lovit o altă mașină condusă de un tânăr de 20 de ani.
La data de 2 mai 2024, în jurul orei 23.50, polițiștii din Câmpeni au intervenit pe DN 75, în localitatea Valea Bistrii, unde s-a produs un accident rutier, au transmis reprezentanții IPJ Alba.
Din primele cercetări, a rezultat că un tânăr de 18 ani, din comuna Bistra, în timp ce conducea un autoturism, a intrat în coliziune cu autoturismul care circula în fața sa și era condus de un tânăr de 20 de ani, din Abrud.
În urma accidentului, tânărul de 18 ani a suferit leziuni corporale ușoare și a primit îngrijiri medicale.
Cei doi conducători auto au fost testați cu aparatul etilotest, rezultatul fiind negativ.
Cercetările sunt continuate sub aspectul săvârșirii infracțiunii de vătămare corporală din culpă.
Urmăriți Alba24.ro și pe Google News
Dacă ți-a plăcut articolul: